આગામી 12મી જુલાઈએ પડદા ઉપર પહોંચતી બૉલીવુડ ફિલ્મ ભાગ મિલ્ખા ભાગ ભારતના રીયલ હીરો મિલ્ખા સિંહના જીવન પર આધારિત છે. મિલ્ખા સિંહ આ ફિલ્મ જોઈ લાગણીશીલ બની ગયાં અને જણાવ્યું - ભાગ મિલ્ખા ભાગ બહેતરીન ફિલ્મ છે. હું રાકેશ મહેરા તથા પ્રસૂન જોશીને હૃદયપૂર્વક શુભેચ્છા પાઠવુ છું અને તેમનો આભાર વ્યક્ત કરુ છું. ફરહાને તો મારો રોલ કરવા માટે પોતાની પૂરી જાન લગાવી દીધી છે. ફિલ્મમાં 1958 ઓલિમ્પિકમાં મારી તસવીર અને ફરહાનની તસવીરમાં ફરક નહિં કરી શકશો. મારા સંઘર્ષ તથા મારા જીવનને પૂર્ણત્વે સશક્ત અભિનય દ્વારા પડદા ઉપર ચરિતાર્થ કર્યો છે ફરહાન અખ્તરે. ફિલ્મમાં સોનમ કપૂર અને રેબેકા એલિઝાબેથ પણ છે.